stanford-oval/wikipedia huggingface dataset:
70’s Radio Hits

| 70’s Radio Hits Pepe & Paradise |
| --- | --- | --- |

Kokoelmalevyn tiedot
 Äänitetty : 1971–1972
 Julkaistu: 2000
 Tuottaja(t): Erkki Lehtola
 Tyylilaji: pop, iskelmä
 Levy-yhtiö: Unde Music
Pepe & Paradisen muut julkaisut
| Pepe & Paradise 2 1975 | 70’s Radio Hits 2000 |   |
70's Radio Hits on suomalaisen iskelmäyhtye Pepe & Paradisen kokoelma-albumi vuodelta 2000. Kokoelma sisältää Pepen & Paradisen Yleisradiolle 1970-luvun alussa tekemiä äänitteitä. Mukana on myös uusi kappale, "Sana Sana Saa" (afrikkalainen kansanlaulu), josta on levyllä kaksi eri versiota. Kokoelman kappaleista ainoastaan "My Child" on aiemmin levytetty, ja se löytyy Paradisen ensimmäiseltä singleltä. "Sympathy" on levytetty instrumentaaliversiona Markku Johanssonin soololevylle Sympatiaa vuonna 1970.
Kappaleiden 2–12 äänittäjä on tuntematon.
Kappaleet

Sana Sana Saa – 3.52 (säv. Trad., sov. Erkki Lehtola)
Time and Love – 3.51 (säv. ja san. Laura Nyro, Laura Nyro, sov. Markku Johansson)
Good News – 2.25 (säv. ja san. Donald & Richard Addrisi, sov. Johansson)
Help – 2.58 (säv. ja san. John Lennon & Paul McCartney, sov. Johansson)
Lucretia Mac Evil – 2.54 (säv. ja san. David Clayton-Thomas, sov. Johansson)
At the Sunrise – 2.57 (säv. ja san. Robert Lamm, sov. Johansson)
Lowdown – 3.41 (säv. ja san. Peter Cetera, sov. Johansson)
The Approaching Storm – 4.12 (säv. ja san. James Pankow, sov. Johansson)
Sympathy – 3.15 (säv. ja san. Mark Ashton, Graham Field, Stephen Gould & Dave Kaffinetti, sov. Johansson)
Fredrick and Bill – 3.19 (säv. Pekka Pohjola, san. Jim Pembroke, sov. Pepe & Paradise)
My Child – 3.28 (säv. ja san. Pepe Willberg, sov. Pepe & Paradise)
Windmills of Your Mind – 3.47 (säv. ja san. Michel Legrand, Alan & Marilyn Bergman)
Sana sana saa – 3.52 (jazzreggae version, säv. trad., sov. Lehtola)
Kokoonpano

Pepe Willberg – laulu, kitara
Markku Johansson – trumpetti, flyygelitorvi, lyömäsoittimet, piano, laulu
Erik "Dani" Dannholm – tenorisaksofoni, huilu, piccolohuilu, lyömäsoittimet ja laulu (2-11)
Erkki "Unde" Lehtola – baritonisaksofoni, tenorisaksofoni, tamburiini ja laulu
Heikki "Pedro" Hietanen – hammond urut, piano ja sähköpiano
Pekka "Pave" Maijanen – basso ja laulu (2-9)
Christer Bergholm|Christer "Kicke" Bergholm – basso ja laulu (1, 10, 11, 13)
Antero "Ande" Päiväläinen – rummut
Kalle Fält: tenorisaksofoni – laulu (1, 13)
Jari "Heinä" Nieminen – kitara (1, 13)
Kokoonpano > Tuotanto

Erkki Lehtola – tuottaja
Juha Laakso – äänittäjä, miksaaja (kappaleet 1 ja 13, Finnvox-studiot, 1971–1972 / 2000
Mika Jussila – masteroija
Posti

Vanha saksalainen postilaatikko.
Posti toimittaa kirjeitä, postipaketteja ja muita postilähetyksiä vastaanottajilleen sekä valtioiden sisällä että maailmanlaajuisesti.
Sekä yksityiset yritykset että julkiset laitokset hoitavat postin kuljettamista. Monissa maissa on valtion omistama postilaitos, jolla on usein lailla taattu monopoli tietyntyyppisten lähetysten kuljettamisessa. Erilliset nopeuteen perustuvat kuriiripalvelut toimivat tällaisten monopolien ulkopuolella.
Kuljetusjärjestelmä

Kansainvälinen valtioiden välinen postijärjestelmä on Maailman postiliiton koordinoima, joka mm. määrää kansainvälisten postikuljetusten hinnat ja määrittelee standardit postimerkeille.
Useimmat valtiot ovat luoneet postinumerojärjestelmän, joka helpottaa kuljetuksen automatisointia. Monissa maissa postinumeroiden sisältämä tieto tallennetaan lähetykseen erityisiin viivakoodeihin, jotka voidaan lukea automaattisesti.
Kuljetusjärjestelmä koki huomattavan nopeutumisen 1900-luvun alkupuolella lentopostin myötä. Maailman ensimmäinen lentopostiyhteys avattiin vuonna 1919.
Postiosoite

Postilähetykset toimitetaan perille vastaanottajan osoitteen avulla. Täydellisen postiosoitteen muodostavat kadun ja tien nimi,talon osoitenumero, kerros- ja rivitaloissa lisäksi usein porraskäytävää osoittava kirjain ja huoneiston numero, sekä eri riville kirjoitetut postinumero ja postitoimipaikan nimi, postia maasta toiseen lähetettäessä lisäksi maan nimi. Käytössä on myös postilokeroita, joiden osoite perustuu postilokeron numeroon, postinumeroon sekä postitoimipaikkaan.
Maksutavat

Useimmiten kuljetus maksetaan liimapintaisilla postimerkeillä tai lämpökirjoitintarroilla, jotka kiinnitetään lähetykseen. Saatavilla on myös postikortteja ja kirjekuoria, joiden postimaksu on valmiiksi maksettu. Solmimalla sopimuksen postilaitoksen kanssa yritykset voivat maksaa vastaanottamiensa vastauslähetysten postimaksut; tällöin lähetyksessä vain täytyy ilmoittaa sopimuksesta.
Postisäännökset

Useimmissa valtioissa laki suojaa kuljetuksessa olevien postilähetysten sisällön salaisuutta. Tästä suojasta voidaan yleensä poiketa rikosten tutkinnan yhteydessä ja muissa erikoistapauksissa, esimerkiksi lähetyksen vastaanottajan selvittämiseksi.
Kansalliset ja kansainväliset postisäännökset rajoittavat sitä, mitä postilähetykset voivat sisältää. Rajoituksia voi olla esimerkiksi maksuvälineiden, arvoesineiden ja vaarallisten kemikaalien kuljetuksessa.
Posti Suomessa

Suomessa postitoimintaa hoitaa valtion omistama Posti Group Oyj. Posti perustettiin Ruotsin kuningaskuntaan 6. syyskuuta 1638.  Suomen liittyessä autonomisena osana Venäjän keisarikuntaan vuonna 1809, postitoimeen perustettiin oma keskusvirasto vuonna 1811. Vuonna 1927 lennätinlaitos yhdistettiin Postiin. Vuonna 1981 Posti- ja lennätinlaitoksen nimi muuttui Posti- ja telelaitokseksi. Postin toimintaa säätelee postilaki.
Aiheesta muualla

Kuvia tai muita tiedostoja aiheesta Posti Wikimedia Commonsissa
Postinumerohaku
Yrityspostinumerot (Arkistoitu – Internet Archive)
Esimerkki osoitejärjestelmästä (Arkistoitu – Internet Archive)
Pakettien lähetyksenseuranta
Postilähetysten hinnat
Venäjän postinumerot
Postimuseo, postin historiaa Suomessa (Arkistoitu – Internet Archive)
Esimerkki paperikirjeen lähettämisestä Internetin kautta
Julkisen hallinnon suositus;JHS 106 Postiosoite (Arkistoitu – Internet Archive)
Osoitenumerokyltti: kaksi numeroa, yhteensä seitsemän kiinteistöä.
Posti Group:in omistama keltaoranssi kirjelaatikko.
Pyhän Ristin kirkko (Bergen)

| Pyhän Ristin kirkko Korskirken |
| --- | --- |

Sijainti:  Bergen, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1100-luku
Materiaali:  kivi
Istumapaikkoja:  775
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Ristin kirkko (norj. Korskirken) on Bergenin keskustassa sijaitseva keskiaikainen kivikirkko. Se rakennettiin alun perin 1100-luvulla yksinkertaiseksi pitkäkirkoksi, mutta laajennettiin 1620-luvulla ristikirkoksi. Samalla rakennettiin kirkon torni. Kirkko on historian saatossa palanut seitsemän kertaa, viimeksi vuonna 1702.
Kirkkosali
Aiheesta muualla

Kuvia tai muita tiedostoja aiheesta Pyhän Ristin kirkko (Bergen) Wikimedia Commonsissa
Protaktinium(V)

| Protaktinium(V)kloridi |
| --- | --- |

Tunnisteet
CAS-numero:  13760-41-3
PubChem CID:  11047828
Ominaisuudet
Molekyylikaava:  PaCl5
Moolimassa:  408,301 g/mol
Ulkomuoto:  keltaisia monokliinisia kiteitä
Sulamispiste:  306 °C (579 K)
Kiehumispiste:  420 °C (693 K)
Tiheys:  3,74 g/cm3
Protaktinium(V)kloridi PaCl5 on harvinaisen aktinoideihin kuuluvan alkuaine protaktiniumin ja kloorin muodostama yhdiste, jossa kloori esiintyy hapetusluvulla −I ja protaktinium +V. Se muodostaa keltaisia monokliinisiä kiteitä (C2/c, hilavakiot a = 1035, b = 1231, c = 882 pm). Ensimmäisenä yhdisteen raportoi Aristid von Grosse vuonna 1934. Sitä voidaan valmistaa käsittelemällä protaktiniumkarbidia (PaC) rikkioksikloridilla (SOCl2) 200 °C lämpötilassa. Toinen tapa on protaktinium(V)oksidin reaktio kloorikaasun (Cl2) ja hiilitetrakloridin kanssa 300 °C lämpötilassa.
Koska protaktinium on erittäin harvinaista, myrkyllistä ja radioaktiivista, myöskään sen yhdisteillä ei ole juuri mitään käyttötarkoituksia.
Protaktinium(IV)

| Protaktinium(IV)kloridi |
| --- | --- |

Tunnisteet
CAS-numero:  13867-41-9
PubChem CID:  57467750
Ominaisuudet
Molekyylikaava:  PaCl4
Moolimassa:  372,85 g/mol
Ulkomuoto:  keltavihreitä tetragonaalisia kiteitä
Sulamispiste:  sublimoituu 400 °C (673 K)
Tiheys:  4,72 g/cm3
Protaktinium(IV)kloridi eli protaktiniumtetrakloridi (PaCl4) on harvinaisen aktinoideihin kuuluvan alkuaine protaktiniumin yhdiste kloorin kanssa. Yhdisteessä kloori esiintyy hapetusluvulla −I ja protaktinium +IV. Se muodostaa keltavihreitä tetragonaalisia kiteitä, joilla on sama rakenne kuin uraanitetrakloridilla UCl4 (hilavakiot a = 837,7 ja c = 747,9 pm). Sitä voidaan valmistaa pelkistämällä protaktinium(V)kloridia vedyllä tai alumiinilla 400 °C lämpötilassa:
Toinen tapa on protaktinium(IV)oksidin reaktio hiilitetrakloridin kanssa 500 °C lämpötilassa.
Yhdistettä syntyy myös protaktiniumoksikloridin hajotessa 575 °C lämpötilassa tyhjiössä:
Protaktiniumtetrakloridi liukenee epäorgaanisiin happoihin ja muodostaa asetonitriilin kanssa kompleksin PaCl4·4CH3CN.
Koska protaktinium on erittäin harvinaista, myrkyllistä ja radioaktiivista, myöskään protaktiniumkloridilla ja muilla sen yhdisteillä ei ole juuri mitään käyttötarkoituksia puhtaan tieteellisen tutkimuksen ulkopuolella.
37 (luku)

| --- | --- |
Luonnolliset luvut
37 ← 30 31 32 33 34 35 36 37 38 39 →
Kardinaaliluku: kolmekymmentäseitsemän
Järjestysluku: kolmaskymmenesseitsemäs
Tekijät: 1, 37
Alkutekijät:  37

Roomalainen numero: XXXVII
Binääriluku: 100101
Oktaaliluku: 45
Duodesimaaliluku: 31
Heksadesimaaliluku: 25
Vigesimaaliluku: 1H
37 (kolmekymmentäseitsemän) on luonnollinen luku, jota edeltää luku 36 ja seuraa luku 38.
Matematiikassa > Alkulukuihin liittyen

37 on kahdestoista alkuluku.
37 on pienin epäsäännöllinen alkuluku.
37 on Pythagoraan alkuluku.
37 on 41:n alkulukuserkku.
37!+1 on kertoma-alkuluku.
37 on toinen alkuluku takaperin kymmenjärjestelmässä (73).
37 on toinen alkuluku takaperin binäärijärjestelmässä:  37=100101_{2} ja  101001_{2}=41.
Matematiikassa > Muissa yhteyksissä

● ● ● ●
  ● ● ● ● ●
 ● ● ● ● ● ●
● ● ● ● ● ● ●
 ● ● ● ● ● ●
  ● ● ● ● ●
   ● ● ● ●
37 keskitettynä
kuusikulmiolukuna.
●
     ● ●
● ● ● ● ● ● ●
 ● ● ● ● ● ●
  ● ● ● ● ●
 ● ● ● ● ● ●
● ● ● ● ● ● ●
     ● ●
      ●
37 tähtilukuna.
37 on neljäs keskitetty kuusikulmioluku (katso kuva).
37 on tähtiluku (katso kuva).
37 on palindromi senaarijärjestelmässä:  101_{6}.
37 on onnekas luku (engl. lucky number).
37 kuuluu Padovanin lukujonoon.
Mikä tahansa luonnollinen luku voidaan muodostaa enintään 37:n viidennen potenssin summana.
37 voidaan muodostaa kahden eri neliöluvun summana:  6^{2}+1^{2}.
37 voidaan muodostaa neljän kuutioluvun summana:  3^{3}+2^{3}+1^{3}+1^{3}.
37 voidaan muodostaa luvun 3 eri ei-negatiivisten kokonaislukupotenssien summana:  3^{3}+3^{2}+3^{0}.
37 voidaan muodostaa kahden kuutioluvun erotuksena:  4^{3}-3^{3}.
37 esiintyy kahdessa jaottomassa Pythagoraan kolmikossa: (12, 35, 37) ja (37, 684, 685).
Taso voidaan jakaa kahdeksalla suoralla enintään 37 osaan.
37 on pienin luonnollinen luku, joka on tasan neljän luvun tapauksessa kunkin itseään pienempien tekijöiden summa. (Nämä luvut ovat 155, 203, 299 ja 323.)
111 jaettuna numeroidensa summalla (3:lla) antaa osamääräksi 37. Edelleen 37 on kaikkien 111:n monikertojen alkutekijä. Tähän perustuvat monet lukutemput.[lähde? ]
Luonnontieteissä

Alkuaineiden jaksollisessa järjestelmässä 37 on rubidiumin järjestysluku.
Kloori-37 on kloorin vakaa isotooppi.
Sinkki-67 on sinkin vakaa isotooppi, jonka neutroniluku on 37.
Ihmisen ruumiinlämpö on noin 37 astetta.
Muualla

Eurooppatie E37 kulkee Saksassa.
37 oli Itä-Saksan kansainvälinen suuntanumero.
Eurooppalaisessa ruletissa on 37 numeroa.
Richard Nixon oli Yhdysvaltojen 37. presidentti.
Nebraska oli 37. Yhdysvaltoihin liittynyt osavaltio.
Aiheesta muualla

Kuvia tai muita tiedostoja aiheesta 37 (luku) Wikimedia Commonsissa
Protaktinium(IV)

| Protaktinium(IV)oksidi> Tunnisteet |
| --- | --- |
CAS-numero:  12036-03-2
Ominaisuudet
Molekyylikaava:  PaO2
Moolimassa:  263,03 g/mol
Ulkomuoto:  Mustia kiteitä
Tiheys:  10,47
Protaktinium(IV)oksidi (tai protaktiniumdioksidi) on harvinaisen aktinoideihin kuuluvan alkuaine protaktiniumin yhdiste hapen kanssa, jossa happi esiintyy hapetusluvulla −II ja protaktinium +IV. Näin muodostuva yhdiste on PaO2.
Protaktinium(IV)oksidi muodostaa mustia pintakeskisiä kuutiollisia (fcc) kiteitä, joiden hilavakio a = 550,5 pm. Sitä voidaan valmistaa pelkistämällä protaktinium(V)oksidia vedyllä 1 550 °C lämpötilassa. Dioksidi muuttuu takaisin protaktinium(V)oksidiksi, jos sitä kuumennetaan 1 100 °C:ssa happi-ilmakehässä. Yhdiste ei liukene rikkihappoon, suolahappoon tai typpihappoon, mutta reagoi vetyfluoridin kanssa. Koska protaktiniumin yhdisteet ovat erittäin harvinaisia, radioaktiivisia ja myrkyllisiä, ei PaO2:lla ole tunnettuja käyttötarkoituksia.
Pterostichus ambiguus

| Pterostichus ambiguus> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Yläheimo::  Caraboidea
Heimo::  Maakiitäjäiset Carabidae
Suku::  Sysikiitäjäiset Pterostichus
Alasuku::  Adelopterus
Laji::  ambiguus
Kaksiosainen nimi
 Pterostichus ambiguus  (Fairmaire, 1858) 
Synonyymit
 Feronia ambigua Fairmaire, 1858 
Infobox OKNimi-testi OK: 
Pterostichus ambiguus on sysikiitäjäisten (Pterostichus) sukuun ja maakiitäjäisten (Carabidae) heimoon kuuluva eläinlaji. Tieteellisen nimen sille antoi ensimmäisenä Fairmaire vuonna 1858. Sillä ei ole alalajeja.
Levinneisyysalue

Ranska
Kirjallisuutta

LORENZ, Wolfgang M.T.: ​Nomina Carabidarum. A directory of the scientific names of ground beetles (Insecta, Coleoptera "Geadephaga": Trachypachidae and Carabidae incl. Paussinae, Cicindelinae, Rhysodinae). 2. Edition. -.  993 pp. (Tutzing: W.LORENZ)., 2005.
Probot

| Probot> Tiedot |
| --- | --- |
Toiminnassa:  2004–
Tyylilaji:  heavy metal, doom metal, stoner metal, rock
Kotipaikka:  Yhdysvallat
Laulukieli:  englanti
Jäsenet:  Dave Grohl -, Laulu, rummut, kitara, basso, piano  
Levy-yhtiö:  Southern Lord  
Aiheesta muualla
probotmusic.com
Infobox OKNimi-testi OK: 
Probot oli Dave Grohlin sooloprojekti, jossa hän itse soitti kaikki instrumentit, mutta joka kappaleella lauloi eri laulaja. Vuonna 2004 Probot julkaisi debyyttialbuminsa Probotin, jolla lauloivat muun muassa Cronos (Venom), Lemmy (Motörhead) ja Max Cavalera (Soulfly).
Diskografia

Probot (2004,  Southern Lord Records)
Aiheesta muualla

Probotin viralliset sivut
Pysyvän tulotason hypoteesi

Pysyvän tulotason hypoteesi (engl. permanent income hypothesis) on Milton Friedmanin vuonna 1957 esittämä kulutusteoria, jota hän itse piti parhaana tieteellisenä työnään. Sen mukaan kuluttajat eivät muuta kulutustottumuksiaan, vaikka käteen jäävä ostovoima muuttuisi tilapäisesti, vaan olettavat ostokykynsä pysyvän vakiona.
Paul Diesing on esittänyt, että Friedman testasi pysyvän tulotason hypoteesia tilastollisin menetelmin, jotka eivät jättäneet mahdollisuutta hypoteesin kumoutumiselle.
Friedmanin pysyvän tulotason hypoteesiä on pyritty kumoamaan. Kumoaminen olisi keynesiläisille tärkeää, koska Friedman on kyennyt sen avulla argumentoimaan keynesiläistä finanssipoliittista elvytystä vastaan. Friedmanin hypoteesin mukaan valtion tekemällä elvytyksellä ei ole toivottuja vaikutuksia. Niinpä valtion kansalaiselleen antamilla tukiaisilla ei Friedmanin mukaan olisi vaikutusta kulutuskäyttäytymiseen eikä tukiaisilla siten olisi taloutta elvyttävää vaikutusta. Hypoteesin kumoamiseen tähdänneen tutkimuksen julkaisivat vuonna 2016 Harvardin yliopiston tutkijat Peter Ganong ja Pascal Noel.
Potsdamer Platzin asema

Potsdamer Platz on keskeinen maanalainen asema Berliinin joukkoliikenneverkolla. Se on nimetty sijaintipaikkanaan olevan aukion, Potsdamer Platzin, mukaan. Kyseinen aukio on yksi Berliinin tärkeimmistä keskuksista.
Asemalta kulkee metrolinja U2 sekä Berliinin pohjois-etelä-suuntainen rautatietunneli. Kaukojunat eivät pysähdy asemalla, joten vain kaupunkiratalinjat S1, S2, S25 ja S26 sekä paikallisjunat pysähtyvät rautatieasemalla. Sekä rautatien, S-Bahnin että metron asemille on hissit. Pikabussilinjat M41 ja M48 risteävät aukiolla.
Rautatieasema avautui alkujaan maan päällä 1838 ja oli tuolloin Berliinin ensimmäinen. Berliinin kehärata (Ringbahn) kulki asemalta vuosien 1891 ja 1944 välillä. Ringbahn-liikenteestä on jäänyt asemalle käyttämätön asemalaituri. Aseman maanalainen eteläinen osa, jossa oli neljä raidetta ja kaksi laituria avattiin 1939. Berliinin muurin ollessa pystyssä vuodesta 1961 vuoteen 1989 asema sijaitsi suoraan sen alla. Tällöin junat eivät pysähtyneet asemalla lainkaan.
Vaikka Potsdamer Platzille tulee vain yksi metrolinja, on asemia ollut jo kolme. Berliinin metron vanhimman osan auetessa 18. helmikuuta 1902 asema oli linjan viimeinen. Vuonna 1907 asema suljettiin metron laajentuessa. Vuonna 1928 uusi tunneli ja asema rakennettiin alueelle. Berliinin jaon aikana asema ei sijaintinsa vuoksi ollut käytössä lainkaan vuosina 1961–1993. 1993 linjan U2 puoliskot yhdistettiin jälleen ja Potsdamer Platzin asema otettiin taas käyttöön. Alueella on myös kolmas asematila suunnitellulle linjalle, jonka toteuttamisesta ei ole tietoa. Nykyisin aseman tiloissa järjestetään taidenäyttelyitä.
Pyhän Eutykhioksen kirkko

| Pyhän Eutykhioksen kirkko Ναός Αγίου Ευτυχίου |
| --- | --- |
 Pyhän Eutykhioksen kirkko.
Sijainti:  Chromonastíri, Réthymno, Kreeta, Kreikka
Koordinaatit:  35°20′09″N, 24°31′18″E
Kirkkokunta:  Kreetan kirkko
Hiippakunta:  Réthymnon ja Avlopótamoksen hiippakunta
Tyylisuunta:  bysanttilainen
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pyhän Eutykhioksen kirkko (kreik. Ναός Αγίου Ευτυχίου, Naós Agíou Eftychíou) on bysanttilaisaikainen ortodoksinen kirkko Chromonastírin kylässä Kreetan saarella Kreikassa.
Kirkon seinämaalauksia.
Kirkko on rakennettu keskisellä bysanttilaisella kaudella noin 1000-luvulla. Samalla paikalla on kuitenkin ollut rakennus jo 200-luvulla, ja kirkon rakentamisessa on käytetty tämän rakennuksen osia. Kirkko on pohjakaavaltaan risti suorakulmiossa ja siinä on kupoli. Kirkon seinämaalaukset ovat 1000-luvulta, mutta niistä on säilynyt vain vähän. Ne edustavat makedonialaista koulukuntaa. Osmanivallan aikana kirkko muutettiin asumukseksi, mistä on muistona muun muassa uuni.
Chromonastírissa sijaitsee myös bysanttilainen Panagía (Neitsyt Maria) Kerán kirkko.
Aiheesta muualla

Kuvia tai muita tiedostoja aiheesta Pyhän Eutykhioksen kirkko Wikimedia Commonsissa
Pyhän Eliaan vuori

Pyhän Eliaan vuori kuvattuna Icy Baystä.
Tlingitien seremoniallinen puku, jonka he antoivat Maynard Millerille ja Harvardin vuorikiipeilykerholle retkellä Pyhän Eliaan vuorelle 1946.
Pyhän Eliaan vuori, engl. Mount Saint Elias, myös Boundary Peak 186, on sekä Kanadan että Yhdysvaltojen toiseksi korkein vuori. Se sijaitsee Yukonin ja Alaskan rajalla, 40 km Kanadan korkeimmasta vuoresta Mount Loganista kaakkoon. Kanadan puoleinen osa kuuluu Kluanen kansallispuistoon, ja Yhdysvaltojen puoleinen osa on Wrangell-St. Eliasin kansallispuistossa.
Sen nimi on tlingitiksi Yasʼéitʼaa Shaa, joka tarkoittaa ”Icy Bayn takainen vuori”. Yakutatin tlingitit käyttävät siitä myös nimeä Shaa Tlein, ”Suuri vuori”. Se on Kwaashkʼiḵwáanin klaanin tärkeimpiä vuorenharjoja, sillä sen avulla he suunnistivat alas Copper Riveriä. Brittiläisen Columbian ja Alaskan rajalla Kaakkois-Alaskassa olevasta Mount Fairweatheristä käytetään nimeä Tsalx̱aan. Kerrotaan, että tämä vuori ja Yasʼéitʼaa Shaa (Pyhän Eliaan vuori) olivat alkujaan vierekkäin mutta riitaantuivat ja joutuivat erilleen. Niiden lapset, välimaastossa olevat kaksi huippua, ovat nimeltään Tsalx̱aan Yátxʼi (”Tsalxaanin lapset”).
Eurooppalaisista tutkimusmatkailijoista ensimmäisenä vuoren näki 16. heinäkuuta 1741 venäläinen Vitus Bering. Jotkut historioitsijat väittävät, että Bering nimesi vuoren, mutta toisten mukaan 1800-luvun kartanpiirtäjät nimesivät sen Pyhän Eliaan lahden mukaan, kun Bering oli jättänyt sen nimeämättä.
Pyhän Eliaan vuori kattaa maastossa hyvin laajan alueen. Sen huippu kohoaa 5 489 metrin korkeuteen, ja se on 16 kilometrin päässä Taan Fjordin kärjestä Icy Bayn rannikolla.
Vuonna 2007 tehty itävaltalainen dokumentti Mount St. Elias kertoo laskettelija-vuorikiipeilijäryhmästä, jonka tarkoitus oli tehdä ”maailman pisin mäenlasku”, nousta vuorelle ja laskea suksilla runsaan viiden kilometrin matka Alaskanlahteen. Elokuva leikattiin ja esitettiin vuonna 2009 rajalliselle katsojamäärälle. Vuorikiipeilijät pääsivät huipulle toisella yrittämällä ja laskivat neljän kilometrin korkeuteen.
Aiheesta muualla

Kuvia tai muita tiedostoja aiheesta Pyhän Eliaan vuori Wikimedia Commonsissa
Prljavo Kazalište

Prljavo Kazalište esiintymässä vuonna 2009.
Prljavo Kazalište (kroatiaksi Likainen teatteri) on entinen jugoslavialainen ja nykyinen kroatialainen rockyhtye. Se perustettiin vuonna 1977 Zagrebissa. Prljavo Kazališten kaikki levyt on laulettu serbokroaatiksi.
Diskografia

Prljavo Kazalište (1979)
Crno bijeli svijet (1980)
Heroj ulice (1980)
Korak do sna (1983)
Zlatne godine (1985)
Zaustavite zemlju (1988)
Sve je lako kad si mlad (1988)
Devedeseta (1990)
Lupi petama... (1993)
Božićni koncert (1995)
S vremena na vrijeme (1996)
XX godine (1997)
Dani ponosa i slave (1998)
Sve je lako kad si mlad (2001)
Radio Dubrava (2003)
Moj dom je Hrvatska (2005)
Tajno Ime (2008)
Aiheesta muualla

Kuvia tai muita tiedostoja aiheesta Prljavo Kazalište Wikimedia Commonsissa
Portishead

| Portishead |
| --- | --- |
 Portishead Roskilde Festival -festivaaleilla vuonna 2011.
Tiedot
Toiminnassa:  1991–
Tyylilaji:  trip hop, downtempo
Kotipaikka:  Bristol, Englanti, Yhdistynyt kuningaskunta
Laulukieli:  englanti
Jäsenet:  Beth Gibbons   Geoff Barrow   Adrian Utley  
Levy-yhtiö:  Go! Discs London Records Island Records Mercury Records
Aiheesta muualla
Kotisivut
Infobox OKNimi-testi OK: 
Portishead on Bristolista tuleva brittiläinen yhtye. Portisheadin musiikki on tyylilajiltaan lähinnä trip hopia. Yhtye on nimetty Bristolin länsipuolella sijaitsevan Portisheadin kaupungin mukaan.
Historia

Portisheadin perustivat Beth Gibbons, Geoff Barrow ja Adrian Utley Bristolissa vuonna 1991. Barrow oli aiemmin työskennellyt nauhoitusteknikon tehtävissä muun muassa Massive Attackin ja Trickyn kanssa. Gibbons oli laulanut pubeissa ja Utley soittanut kitaraa jazzyhtyeessä. Ensimmäinen albumi Dummy ilmestyi 1994 ja siltä julkaistiin singlenä kappaleet Numb, Sour Times ja Glory Box. Dummy voitti myös arvostetun Mercury Music Prizen vuonna 1995.
Toinen levy kantoi yhtyeen omaa nimeä ja ilmestyi 1997. Singleinä julkaistiin kappaleet All Mine, Over ja Only You. Samana vuonna yhtye soitti New Yorkissa yhdessä New Yorkin filharmonikkojen kanssa. Kyseinen esiintyminen julkaistiin livelevyllä Roseland NYC Live ja siitä julkaistiin myöhemmin myös VHS- ja DVD-tallenteet.
Yhtye piti taukoa vuodet 1998–2005 ja julkaisi kolmannen levynsä Third huhtikuussa 2008.
Levyt

Dummy (1994)
Portishead (1997)
Roseland NYC Live (1998)
Third (2008)
Aiheesta muualla

Kuvia tai muita tiedostoja aiheesta Portishead Wikimedia Commonsissa
Viralliset kotisivut (englanniksi)
Discogs-sivustolla (englanniksi)
Pyhän Ristin kirkko

Pyhän Ristin kirkko voi tarkoittaa seuraavia kirkkorakennuksia:
Suomessa

Hattulan Pyhän Ristin kirkko
Iisalmen Pyhän Ristin kirkko
Kouvolan Pyhän Ristin kirkko
Kuusamon Pyhän Ristin kirkko
Rauman Pyhän Ristin kirkko
Katolinen Pyhän Ristin kirkko Tampereella
Taivassalon Pyhän ristin kirkko
Muualla maailmassa

Pyhän ristin kirkko Englannin Gilling Eastissa
Pyhän ristin kirkko Puolan Varsovassa
Pyhän Ristin kirkko Kyproksessa lähellä Peléndrin kylää
Agiasmátin Pyhän Ristin kirkko Kyproksessa lähellä Platanistásan kylää
Pyhän Ristin kirkko Norjan Bergenissä